“Santyago Bernabeu” stadionining nomi o‘zgaradi

Madridning “Real” klubi prezidenti Florentino Peres jamoa stadionining nomi amaldagi homiylardan birining nomi bilan atala boshlanishi haqida gapirib o‘tdi, deb xabar bermoqda Uff.uz.

Arena IPIC Bernabeu deb nomlanishi ehtimolga yaqin. Avvalroq matbuotda klub arablarning IPIC korporatsiyasi bilan besh yillik shartnoma imzolagani haqida ma’lumotlar tarqalgandi. Shuningdek, “Real” AQShning Microsoft kompaniyasi bilan ham yirik hajmdagi kelishuvga erishgan.
“Biz stadionimizning nomini IPIC Bernabeu deb nomlashni ko‘zlab turibmiz. Yoki qanday nomlashni homiyimizning o‘zi hal qiladi. Balki, Cepsa Bernabeu bo‘lishi mumkin”, - dedi Peres.